|  |  |  |  |
| --- | --- | --- | --- |
| **MAPE** | | | |
| **1) INFORMAZIONS GJENERÂLS** | | | |
| TITUL DAL PERCORS | **ESPERIMENTS DI FÂ PAR ZÛC** | | |
| CONTEST DI LAVÔR | scuele | Scuele Infanzie di Paulêt, Istitût Comprensîf di Faedis | |
| classe/sezion e numar di arlêfs | Sezion A  fruts mezans 25 | |
| docentis | *nons:* | *dissipline/is* |
| Pelizzo Lucia |  |
| Saccavini Ilaria |  |
|  |  |
| competencis linguistichis | *situazion linguistiche dal grup:*  Ancje se a vivin tal comun o tai lûcs dongje, tancj fruts no son origjinaris dal paîs dulà che a vivin e no cognossin la lenghe furlane.  Pôcs fruts a capissin cualchi peraule o semplice frase in furlan. | |
| MOTIVAZIONS | La sielte dal percors e je fondade sul interès dai fruts a cognossi materiâi gnûfs e su la lôr curiositât di "viodi ce che al sucet cuant che...".  Cheste motivazion e à dade la idee di meti adun chest progjet. Il desideri e il plasê di tornâ a fâ a cjase lis maraveis fatis a scuele e à sburtât i fruts a vê gust di creâ un "ricetari dai esperiments": il libri che a àn fat sù, cun tant impegn personâl, ur à dât la pussibilitât di scoltâ e ripeti tantis voltis un tiermin cussì dimemorizâlu. | | |
| TIMPS | Durade: cirche une ore di matine e une ore dopomisdì | Vie pal àn tacant in Otubar | |
| scansion/frequence | In gjenar une volte par setemane, la joibe | |
| SPAZIS | In sezion | | |
| CJAMPS DI ESPERIENCE | Discors e peraulis Cuarp e moviment Imagjins, suns, colôrs | | |
| LENGHIS | Talian e Furlan | | |

|  |  |
| --- | --- |
| **MATERIÂI/ IMPRESCJ DOPRÂTS** | Aghe, farine, amit di mais, bicarbonat, asêt blanc, vueli di semencis, sirop, cremôr tartar, tapons di sûr e a corone, modonuts di lego, ingjustri, senape, ue calabrie, claps, borsis di plastiche, contignidôrs di diviersis misuris, lints, piçûi, e v.i. ....  Cartonuts colorâts, savon di barbe, cole viniliche, cole stick, libri parecjat des insegnantis. |

|  |  |
| --- | --- |
| **2) SCHEDE DIDATICHE GJENERÂL** | |
| **OBIETÎFS LINGUISTICS**  **COMUNICATÎFS** | * Stuzigâ l'interès pal furlan tant che lenghe veicolâr * Indreçâ a une mentalitât plurilinguistiche * Interiorizâ e produsi in lenghe friulana lis peraulis e lis frasis sintudis tai diviers esperiments |
| **OBIETÎFS** **DISSIPLINÂRS** | * Sperimentâ tecnichis grafichis, pitorichis, plastichis * Intuî e savê realizâ sequencis logichis-temporâls dai events * Seguî un procediment, fasint atenzion a ce che al sucêt prime e dopo |
| **CONTIGNÛTS/ ARGOMENTS** | I fruts a dopraran i cinc sens par cognossi i ingredients proponûts des mestris, a provaran a travasâ, messedâ, spietâ e soredut a osservaran i cambiaments. Vint a disposizion di volte in volte contignidôrs adats, amit di mais, bicarbonât, asêt, aghe, detersîf, sûr, tapons e altris robis a viodaran lis reazions chimichis e si rindaran cont dai diviers mût di reagjî di chescj materiâi. |
| METODOLOGJIIS / STRATEGJIIS DOPRADIS | Traviers la metodiche indutive e sperimentâl i fruts a fasaran lis lôr ipotesis daur des domandis des insegnantis, a osservaran lis trasformazions e i mudaments intal cjanton dal laboratori, e a tiraran lis lôr conclusions sul copuartament dai diviers materiâi.  Daûr des circostancis a documentaran lis esperiencis intun libri parecjât des mestris che al à il titul: "Taie e incole ce che al sucêt se...".  Par podê vê lis imagjinis dai ingredients di tacâ, i fruts a varan di domandâ in lenghe furlane l’ogjet che ur covente ( par esempli: "Mi dâstu la aghe, par plasê?) |

|  |  |
| --- | --- |
| ORGANIZAZION DIDATICHE | Ducj insiemi, tal cjanton parecjât tant che laboratori: lis insegnantis insiemi cui fruts a presentin dut ce che al covente pal esperiment de zornade. Po si va indevant cu la esperience pratiche e cuntun moment di osservazions e verbalizazions dulà che i fruts a disin ce che a àn viodût e fat. Lis insegnantis ju judin cun domandis e sugjerimetns doprant dome la lenghe furlane, cul supuart dai materiâi a disposizion e dai moviments.  Po dopo si torne a ripeti a vôs l’esperiment fat e si va a lavorâ a la creazion dal libri des ricetis (che al vignarà puartât a cjase par torna a fâ la esperience cu la famee): In cheste ativitât ogni frut al à di doprâ la lenghe furlane par rivolzisi a lis mestris. |

|  |  |
| --- | --- |
| **3) DIDATICHE DE LENGHE** | |
| ABILITÂTS | Soltâ, capî, fevelâ, memorizâ lis peraulis plui impuartantis. |
| VARIETÂTS TESTUÂLS | Discors diret e cognossince di peraulis-clâf |
| FUNZIONS | Strumentâl: doprâ la lenghe furlane par comunicâ e condusi esperiencis in sezion. |
| FORMIS/ STRUTURIS | Nivel lessicâl: nons dai materiâi/sostancis dopradis par fâ i esperiments e sempliçs sintagmis, nons dai materiâi doprâts par costruî il librut ( cole, sot, parsore, adalt.... ) |

|  |  |
| --- | --- |
| **4) DESCRIZION DAL PERCORS** | |
| **FASIS DAL LAVÔR** | Il percors al à vût cheste organizazion:  par ognidun dai 15 esperiments prime e ven fate la presentazion dal materiâl che la covente, po dopo la osservazion (i fruts a vegnin clamâts a jemplâ, zontâ ciertis cuantitâts, messedâ...) e ae fin la realizazion de documentazion personâl ( libri fat a man dulà che ogni frut al à di taiâ e incolâ imagjinis).  Daûr des voltis in chest mût a vegnin realizadis lis provis e lis esperiencis e la seguitive documentazion. |

|  |  |
| --- | --- |
| **5) MATERIÂI TRASFERIBII** | |
| **MATERIÂI DOPRÂTS**  **DES MESTRIS** | * Diviers libris par sielzi i esperiments plui adats |

|  |  |
| --- | --- |
| **MATERIÂI PRODUSÛTS**  **DES MESTRIS** | * Libri complet che al documente la ativitât davuelte, metût adun des mestris in Furlan e Talian, complet di imagjins * Libri dulà che i fruts a àn di tacâ lis imagjins * Presentazion digjitâl dal progjet |

|  |  |
| --- | --- |
| **MATERIÂI DOPRÂTS**  **DAI ARLÊFS** | - amit di mais, bocâi e altris contignidôrs, tubis di gome, asêt blanc, bicarbonât, sbrume di barbe, ue calabrie, vueli di semencis, detersîf par plats, senape, claps, sacuts di plastiche, pongo, sirop, tapons di sûr, lego, ingjustri, plere, rosis frescjis, colorant alimentâr, patatis, lints, piçui, tapons a corone, ûf fresc, cremor tartar, cidelis che a fasin bufulutis. |

|  |  |
| --- | --- |
| **MATERIÂI**  **PRODUSÛTS DAI ARLEFS** | * libri realizât metin adun lis schedis operativis * paste didò, butiliiis "magjichis", paste tacadice...e ducj i prodots finîts dai 15 esperiments * libri personal cu lis indicazions par ripeti in autonomie i piçui esperiments/provis |

|  |  |
| --- | --- |
| **6) VALUTAZION** | |
| ASPIETS LINGUISTICS | Cundut che tal imprin no cognossessin i tiermins di tancj materiâi doprâts, la plui part dai fruts e à acuisît cetantis peraulis in lenghe furlane.  I arlêfs a àn sperimentât e provât in persone,imparant a domandâ daûr des voltis llis imagjins che a coventavin par componi il libri personâl. |
| **CONTIGNÛTS DISSIPLINÂRS** | Gran part dai fruts e à acuisit i concets di fonde proponuts daûr des sequencis temporâls (dividint l'esperiment in 3 dadis) e topologjichis, si son impegnâts te misurazion des cuantitâts: aspiet che al coventarà di rinfurcî cul esercizi, come che al è naturâl pe lôr etât. |
| INTER**È**S  PARTECIPAZION MOTIVAZION | L'interès al è stât costant, la curiositât di viodi ce che al sucêt se.... e à tignût vive la atenzion dilunc dut il percors.  La varietat dai materiâi doprâts sei intes provis pratichis, sei te realizazion dal libri e à permetus ai fruts di tocjâ cu lis mans materiâi e robis gnovis, cundut che al à coventât il jutori individuâl des mestris par meti adun i libruts. |